इसी तरह , टीआरएस के राज्यसभा में छह और वाईएसआरसीपी के दो सदस्य हैं। उन्होंने भी इस महत्वपूर्ण चुनाव को लेकर अपने पत्ते नहीं खोले हैं। इस चुनाव को विपक्ष की एकता के लिए परीक्षा के तौर पर देखा जा रहा है। सूत्रों के अनुसार, इन तीन पार्टियों के 17 सदस्य राज्यसभा का अगला उपसभापति चुनने में महत्वपूर्ण भूमिका निभाएंगे। सत्तारूढ़ दल के रणनीतिकार भी इन तीनों दलों के संपर्क में हैं, क्योंकि इन पार्टियों ने पिछले साल राष्ट्रपति चुनाव के दौरान भाजपा का समर्थन किया था। बीजद ने हालांकि उप राष्ट्रपति चुनाव के लिए कांग्रेस उम्मीदवार को अपना समर्थन दिया था।